Case ID: 1165735
Sentence 36: Birinci instansiya məhkəməsində məhkəmə iclasında şahid qismində dindirilmiş Şahid7 ifadə verərək göstərmişdir ki, 2014-cü ilin iyun ayından “xxxxxx” ASC-nin X4 Birbaşa Satışlar şöbəsinin müdiri vəzifəsində çalışır və həmin departamentin Partnyorlarla iş şöbəsinin müdiri vəzifələrini icra edir, həmin şöbənin əsas iş fəaliyyəti müraciət edən müştərilərə POS-terminalların quraşdırılması və xidmətindən ibarətdir; (050) ***-**-** və (055) 203-95 15 nömrəli mobil telefonlardan istifadə edir, iş danışıqlarını (050) ***-**-** saylı nömrəli telefon vasitəsi ilə aparır; Rusiya Federasiyasının vətəndaşı X45, Ukrayna vətəndaşı Təqsirləndirilən şəxs2 və Stanislav adlı şəxsləri tanımır; Rusiya Federasiyasının vətəndaşları X17 və hazırda məhkəmədə təqsirləndirilən şəxs qismində iştirak edən Təqsirləndirilən şəxs1 tanıyır; sonuncularla 2018-ci ilin yaz aylarında xidməti fəaliyyətilə bağlı tanış olmuş, belə ki, 2018-ci ilin mart ayında bankın müştəri xidmətləri vasitəsilə özünü “xxxxxxxx” MMC-nin direktoru kimi təqdim edən Aleksey Şipayev müdir vəzifələrini icra etdiyi şöbənin əməkdaşlarına rəhbəri olduğu şirkət üçün POSterminal alınması ilə bağlı müraciət etmiş, sonuncunu şöbənin əməkdaşı Fərid Ağayev qəbul etmiş, POS-terminal alınması üçün zəruri olan sənədlər banka təqdim edildikdən sonra müvafiq müqavilə imzalanmış, Aleksey Şipayev həmin POS-terminalda “Manual Entry” funksiyasının aktiv edilməsi barədə müracit etmiş, onlar Alekseyə bunun üçün şirkətin hesabına depozit kimi 2.500 manat vəsait qoyulmalı olduğunu bildirmiş, Aleksey tərəfindən həmin məbləğ hesaba qoyulduqdan sonra akt əsasında POS-terminal sonuncuya təhvil verilmiş və həmin funksiya aktiv edilmiş, xx xxx 2018-ci il tarixdə işdə olarkən şöbənin əməkdaşı Yaqub Qəmbərovun telefonla danışdığını görmüş, sonuncu “xxxxxxxx” şirkətinin nümayəndəsi ilə danışdığını və POS-terminalüzrə keçmiş bəzi əməliyyatlar üzrə geri qaytarma əməliyyatı etmək istədiklərini bildirmiş, belə bir əməliyyat etmək istədikləri halda banka yaxınlaşmalı olduqlarını Yaquba bildirmiş, bir qədər sonra Təqsirləndirilən şəxs1 banka yaxınlaşmış, “xxxxxxxx”nun sənədlərini gətirən kuryer olduğunu bildirmiş və əməliyyatları geri qaytarmaq üçün POS-terminaldan keçmiş 12 ədəd çeki, bununla bağlı müvafiq ərizəni və POS-terminal üzrə bir günlük əməliyyat limitinin 100.000 AZN-dək qaldırılması üçün ərizəni Yaqub Qəmbərova təqdim etmiş, POS-terminal da Paveldə olmuş, Təqsirləndirilən şəxs1 banka gəldikdən sonra qaytarma əməliyyatını etmək üçün hesabda kifayət qədər məbləğin olmadığını və bu səbəbdən Aleksey Şipayevlə əlaqə saxlanmasını sonuncuya demiş, Təqsirləndirilən şəxs1 Aleksey Şipayevin ölkədə olmadığını bildirmiş və öz nömrəsi ilə +99450 ***-**-** saylı nömrə ilə əlaqə saxlamış, Aleksey Şipayev də öz növbəsində ölkə xaricində olduğunu və bu məsələlərlə bağlı **********28 saylı nömrə ilə əlaqə saxlaya biləcəklərini demiş, bundan sonra o, **********28 saylı nömrə ilə əlaqə saxlayaraq qaytarma əməliyyatları ilə bağlı danışmış, hesabda lazımi qədər məbləğ olmadığını bildirdikdə, danışan şəxs bu məsələlərin mühasib Pavel tərəfindən həll ediləcəyini qeyd etmiş, ancaq o, **********28 saylı nömrənin istifadəçisini tanımamış, həmin nömrəni ona (050) ***-**-** saylı nömrənin istifadəçisi vermişdir ki, bu məsələ ilə bağlı həmin şəxslə əlaqə saxlasın; özünü kuryer kimi təqdim edən Təqsirləndirilən şəxs1 həmin əməliyyatlarla bağlı şirkətin saytında xəta olduğu və bütün turizm bronları ləğv edildiyi üçün geri qaytarma əməliyyatları etmək istədiklərini bildirmiş, bundan sonra o, işçisi Yaquba qaytarma əməliyyatlarını etməyi, amma sistemdə təsdiq etməməsini göstəriş vermiş, Yaqub qeyd edilən tapşırığı icra edərkən məlum olmuşdur ki, artıq həmin kartlardan ikisi blok edilmiş, bu hal onların şübhələrini bir az da artırmış, bundan sonra o, işçisi Yaquba tapşırmışdır ki, Paveldən POS-terminalı götürsün və Aleksey Şipayev özü yaxınlaşacağı təqdirdə POSterminalı ona verəcəklərini izah etsin; özünü kuryer kimi təqdim edən Təqsirləndirilən şəxs1 pasportunun surəti çıxarıldıqda məlum olmuşdur ki, o, Rusiya Federasiyasının vətəndaşı Təqsirləndirilən şəxs1 adlı şəxsdir; bundan sonra Təqsirləndirilən şəxs1 bankı tərk etmiş və o, bu hadisəni rəhbərliyə məruzə etmiş, hadisənin səhəri günü, 16 may tarixdə, məsələni araşdırmaq üçün o, «xxxxxxxx» MMC-nin hüquqi və faktiki ünvanına getmiş, həmin ünvanlarda şirkətə aid heç kimi tapa bilməmiş, bundan sonra banka qayıdaraq bu barədə rəhbərliyə məlumat vermiş, qeyd edilən tarixdə “xxxxxxxx” şirkəti böyük məbləğdə xaricə köçürmə əməliyyatı etmək istəmiş, lakin şirkətin fəaliyyəti ilə bağlı əsaslı şübhələr olduğundan şirkətin hesablarına blok qoyulmuş, bundan sonra şirkətin bankdakı fəaliyyəti araşdırılmağa başlanmış və məlum olmuşdur ki, həmin şirkət qanunsuz fəaliyyətlə məşğul olurmuş, bir neçə gün sonra isə POS-terminal üzrə keçmiş əməliyyatlarla bağlı “Chargeback”lar, yəni şikayət sorğuları daxil olmağa başlamış və həmin vəsaitlərin kart sahiblərinin məlumatı olmadan oğurlandığı aşkar edilmişdir.